[{"text_idx": "#000000", "text": "We use cookies to help make LingQ better. By visiting the site, you agree to our"}, {"text_idx": "#000002", "text": "Simuliloj de homaj organoj sur icoj Rilate la akran disputon inter la scienca komunumo, kiu opinias, ke ankorau\u0306 nuntempe nepre necesas vaste eksperimenti sur bestoj kaj organizoj de bestoprotektado, kiuj firmege kontestas la utilecon kaj pravigeblecon de tia eksperimentado, mi emas abomeni c\u0302iun procezon, kiu ial suferigas bestojn."}, {"text_idx": "#000003", "text": "Kvankam specifa direktivo de la Eu\u0306ropa Unio firme rekomendas al esploristoj pri novaj medikamentoj anstatau\u0306igi eksperimentadon sur bestoj per alternativaj metodoj, tre vers\u0302ajne g\u0302i influas g\u0302is nun nur la kosmetikan industrion.\nTamen, espereble, nova bioteknologia evoluo ebligos nuligi la ekspluatadon de bestoj por laboratoriaj testoj de medikamentoj tuj, kiam reguligistoj aprobos g\u0302in."}, {"text_idx": "#000004", "text": "Unuflanke bestoj nenecese kongruas al homoj pro bazaj diferencoj de ilia biologia strukturo.\nAliflanke testoj sur laboratorie kultivitaj histoj ne c\u0302iam estas fidindaj, c\u0302ar iliaj c\u0302eloj tre ofte c\u0302esas funkcii."}, {"text_idx": "#000005", "text": "En laboratorio antau\u0306 nelonge kreita en norda Londono, disvolvig\u0302as eksperimento, kies celo estas malkovri kiel reagos la hepato al nova medikamento.\nG\u0302enerale, tian eksperimenton oni faris sur hepataj c\u0302eloj kultivitaj en vico de laboratoriaj provtuboj au\u0306, por obteni kiel kutime la permeson de la reguligistoj antau\u0306 la klinika testado de medikamento, oni faris la eksperimentojn sur mamuloj kiel musoj au\u0306 hundoj."}, {"text_idx": "#000006", "text": "Tamen en tiu londona laboratorio oni uzas aparaton malpli grandan ol pos\u0302telefonon, kiu enhavas miniaturan hepaton kreitan sur ico per homaj c\u0302eloj kaj promesas rezultojn pli fidindajn.\nTemas pri unu el la unuaj komercaj versioj de bioaparato, kiun la bioing\u0302enieroj surnomas \u201corgano sur ico\u201d.\nTiu c\u0302i hepata ico helpas al esploristoj malkovri medikamenton por la malsano \u201chepatito B\u201d, virusa inflama afekcio de la hepato."}, {"text_idx": "#000007", "text": "Aliloke oni jam produktas \u201cpulmon sur ico\u201d (vidu la supran bildon) kaj ankau\u0306 icojn, kiuj simulas renon, inteston, muskolon, grason kaj oston.\nKompreneble c\u0302i tiuj icoj ne enhavas kompletajn organojn sed nur la plej malgrandajn grupojn de c\u0302eloj necesajn por simuli la funkciadon de tuta organo."}, {"text_idx": "#000008", "text": "En la hepata ico oni uzas miniaturajn \u201cskafaldojn\u201d por forte teni c\u0302elojn el donacitaj hepatoj, kiuj iakiale ne tau\u0306gis por transplanto.\nTiajn c\u0302elojn oni povas frostigi por estonta uzado.\nLa miniaturaj skafaldoj ene de miniaturaj basenetoj estas nutritaj per tau\u0306ga fluidaj\u0302o ilin atinganta per kanaletoj.\nPost kelkaj tagoj de adaptig\u0302o la c\u0302eloj estas pretaj kaj tiam oni infektas ilin je hepatito B."}, {"text_idx": "#000009", "text": "C\u0302ar oni povas simuli tiun specifan tipon de homa malsano nur c\u0302e la primatoj, t.e.\nordo de mamuloj inkluzivanta prosimiulojn, simiojn kaj homojn, g\u0302is nun por ununura eksperimento estis necesaj dekoj da c\u0302impanzoj.\nKrome, c\u0302ar c\u0302iu hepata ico enhavas 12 miniaturajn hepatojn, sciencistoj povas per g\u0302i efektivigi samtempe nombron da eksperimentoj."}, {"text_idx": "#000010", "text": "C\u0302eloj de aliaj organoj postulas ne nur fluadon de nutra likvaj\u0302o sed ankau\u0306 mekanikan agadon.\nEkz., la pulma ico devas \u201cspiri\u201d.\nHelpe de aldona reto de kanaletoj por konduko de aero al la c\u0302eloj kaj per alterna kreado de vakuo c\u0302irkau\u0306e, oni alterne strec\u0302etas kaj malstrec\u0302as ilin, g\u0302uste kiel okazas en la homa brusto dum spirado."}, {"text_idx": "#000011", "text": "Tiu noviga teknologio c\u0302iam pli pruvas sin tre efektiva aparte por testado de medikamentoj, do, espereble baldau\u0306, g\u0302i povos s\u0302pari al amaso da kompatindaj mamuloj suferojn kaj torturojn."}, {"text_idx": "#000015", "text": "Technology will replace laboratory mammals"}]